Komission direktiivi 90/492/ETY, annettu 5 päivänä syyskuuta 1990, vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 88/379/ETY mukauttamisesta toisen kerran tekniikan kehitykseen



Virallinen lehti nro L 275 , 05/10/1990 s. 0035 - 0038

Suomenk. erityispainos Alue 15 Nide 10 s. 0003

Ruotsink. erityispainos Alue 15 Nide 10 s. 0003



KOMISSION DIREKTIIVI, annettu 5 päivänä syyskuuta 1990, vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 88/379/ETY mukauttamisesta toisen kerran tekniikan kehitykseen (90/492/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annetun neuvoston direktiivin 88/379/ETY(1), sellaisena kuin se on muutettuna komission direktiivillä 89/178/ETY(2), ja erityisesti sen 15 artiklan, sekä katsoo, että antaessaan direktiivin 88/379/ETY neuvosto pyysi komissiota tutkimaan kaasuseoksiin liittyvää erityistä ongelmaa, direktiivin 88/379/ETY liitteeseen I sisältyy taulukoita, joissa vahvistetaan pitoisuusrajat ilmoitettuina painoprosentteina/painona, ja jotka on tarkoitettu käytettäväksi sovellettaessa tavanomaista menetelmää terveydelle vaarallisten ominaisuuksien arvioinnissa 3 artiklan 5 kohdan mukaisesti, nämä pitoisuusrajat eivät ole sopivia silloin, kun valmisteita saatetaan markkinoille kaasumaisessa muodossa, pitoisuusrajat ilmaistuna tilavuusprosentteina/tilavuutena olisi sen vuoksi lisättävä liitteeseen I; nämä pitoisuusrajat ovat päteviä vain kaasumaisille aineosille, kun niitä käytetään valmisteissa kaasumaisessa muodossa, ja tässä direktiivissä säädetyt toimenpiteet ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Muutetaan direktiivin 88/379/ETY liitettä I tämän liitteen mukaisesti. 2 artikla Jäsenvaltioiden on ennen 1 päivää kesäkuuta 1991 annettava ja julkaistava tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä. Niiden on sovellettava näitä säännöksiä viimeistään 8 päivästä kesäkuuta 1991 alkaen. 3 artikla Tämä direktiivi on osoitettu kaikille jäsenvaltioille. Annettu Brysselissä 5 päivänä syyskuuta 1990. Komission puolesta Martin BANGEMANN Varapuheenjohtaja (1) EYVL N:o L 187, 16.7.1988, s. 14 (2) EYVL N:o L 64, 8.3.1989, s. 18 LIITE Muutetaan direktiivin 88/379/ETY liitettä I seuraavasti: a) Lisätään 1 kohtaan "Välittömät vaikutukset, jotka voivat aiheuttaa kuoleman" seuraava: "Kaasumaiset valmisteet Pitoisuusrajat, jotka on ilmaistu tilavuusprosentteina/tilavuutena alla olevassa taulukossa 1 A määrittävät kaasumaisten valmisteiden luokituksen suhteessa valmisteeseen sisältyviin yksittäisten kaasujen pitoisuuksiin, joiden luokitus myös esitetään. >TAULUKON PAIKKA> " b) Lisätään 2 kohtaan "Kerta-altistuksen aiheuttamat pysyvät vaikutukset, muut kuin kuolema" seuraava: "Kaasumaiset valmisteet Kaasuille, jotka aiheuttavat kerta-altistuksessa pysyviä vaikutuksia (R 39, R 40), yksittäiset pitoisuusrajat, jotka on yksilöity taulukossa II A, ilmaistuina tilavuusprosentteina/tilavuutena, määrittävät tarvittaessa valmisteen luokituksen ja sen, mikä erityinen R lauseke liitetään valmisteeseen. >TAULUKON PAIKKA> " c) Lisätään 3 kohtaan "Toistuvan tai pitkäaikaisen altistuksen aiheuttamat vakavat vaikutukset" seuraava: "Kaasumaiset valmisteet Kaasuille, jotka aiheuttavat vakavia vaikutuksia toistuvan tai pitkäaikaisen altistuksen vuoksi (R 48), yksittäiset pitoisuusrajat, jotka on yksilöity alla olevassa taulukossa III A, ilmaistuina tilavuusprosentteina/tilavuutena, määrittävät tarvittaessa valmisteen luokituksen ja sen, mikä erityinen R lauseke liitetään valmisteeseen. >TAULUKON PAIKKA> " d) Lisätään 4 kohtaan "Syövyttävät ja ärsyttävät vaikutukset" seuraava: "Kaasumaiset valmisteet Kaasuille, jotka aiheuttavat edellä mainittuja vaikutuksia (R 34, R 35) tai (R 36, R 37, R 38, R 41), yksittäiset pitoisuusrajat, jotka on yksilöity taulukossa IV A, ilmaistuina tilavuusprosentteina/tilavuutena, määrittävät tarvittaessa valmisteen luokituksen ja sen, mikä erityinen R lauseke liitetään valmisteeseen. >TAULUKON PAIKKA> " e) Lisätään 5 kohtaan "Herkistävät vaikutukset" seuraava: "Kaasumaiset valmisteet Kaasut, jotka aiheuttavat edellä mainittuja vaikutuksia luokitellaan: vähintään haitallisiksi (Xn) ja niihin liitetään R 42 tai R 42/43 sen mukaan mikä on tarkoituksenmukaista. Yksittäiset pitoisuusrajat, jotka yksilöidään alla olevassa taulukossa V A ilmaistuina tilavuusprosentteina/tilavuutena, määrittelevät tarvittaessa valmisteen luokituksen ja sen, mikä erityinen R lauseke liitetään valmisteeseen. >TAULUKON PAIKKA> " f) Lisätään 6 kohtaan Syöpää aiheuttavat/perimän muutoksia aiheuttavat/sikiövaurioita aiheuttavat vaikutukset seuraava: "Kaasumaiset valmisteet Kaasuille, jotka aiheuttavat edellä mainittuja vaikutuksia ja joille erityisiä pitoisuusrajoja ei vielä ole direktiivin 67/548/ETY liitteessä I ja niille, joille direktiivin 83/467/ETY liitteessä III olevan 3.1.1 kohdan mukaisesti on väliaikaisesti määritelty lauseke R 40, pitoisuusrajat, jotka on yksilöity taulukossa VI A ilmaistuina tilavuusprosentteina/tilavuutena, määrittävät tarvittaessa valmisteen luokituksen ja siihen liitettävän pakollisen R lausekkeen. >TAULUKON PAIKKA> "